./data/phi0474/phi001/phi0474.phi001.perseus-lat2.xml
M. Tullius Cicero
si licet vivere eum quem Sex  Naevius non volt, si est homini honesto locus in civitate invito Naevio, si fas est respirare P  Quinctium contra nutum dicionemque Naevi, si, quae pudore ornamenta sibi peperit, ea potest contra petulantiam me defendente obtinere, spes est etiam hunc miserum atque infelicem aliquando tandem posse consistere  sin et poterit Naevius id quod libet, et ei libebit id quod non licet, quid agendum est? qui deus appellandus est? cuius hominis fides imploranda est? qui denique questus, qui luctus, qui maeror dignus inveniri in calamitate tanta potest?